Diari Oficial de la Generalitat Valenciana


Sumari del DOGV 9806, del 11-03-2024 (2024/2083)

CORRECCIÓ d'errades de la Resolució de 14 de febrer de 2024, de la directora general de Personal, per la qual es convoca un concurs de trasllats per a la provisió de diverses places de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9806

Data del DOGV
:   11-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2083


Data del document
:   06-03-2024

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 14 de febrer de 2024, de la directora general de Personal, per la qual es convoca un concurs de trasllats per a la provisió de diverses places de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat. [2024/2083]  
Advertits errors en l'annex I de la Resolució de de 14 de febrer de 2024, de la directora general de Personal, per la qual es convoca concurs de trasllats per a la provisió de diverses places de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat (DOGV 9794 / 22.02.2024), en les places oferides de la categoria de tècnic o tècnica especialistes en Radiodiagnòstic.  
De conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, en virtut del qual «les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV 9661 / 14.08.2023), resolc:  
  
Primer  
Per a la categoria professional objecte d'aquesta correcció, procedir a l'esmena incorporant a l'oferta una les places bàsiques vacants següents:  
Departament: Departament de Salut de Torrevieja  
Codi del centre de treball: 2526  
Centre de treball: Hospital Universitari de Torrevieja i el seu Centre d'Especialitats  
Municipi: Torrevieja  
Nombre: 20  
  
Segon  
La present resolució suposa l'obertura d'un nou termini de presentació de sol·licituds i de la resta de documentació, de quinze dies hàbils a comptar de l'endemà de la publicació en el Diari Oficial de la Generalitat Valenciana; si l'últim dia del termini és inhàbil, s'entendrà prorrogat al primer dia hàbil següent.  
Aquelles persones que, havent presentat en el termini inicial una sol·licitud de participació i, a conseqüència de la present correcció, desitgen modificar la relació de centres prèviament sol·licitats, entre els quals estiga necessàriament algun dels que són objecte de correcció, podran modificar-la durant el nou termini de presentació d'instàncies tornant a realitzar tots els passos descrits en els apartats a) i b) de la base 3 de la convocatòria i registrant telemàticament una nova sol·licitud, que anul·larà totalment qualsevol altra anterior. Transcorregut el termini, ja no serà possible la modificació dels centres sol·licitats.  
Així mateix, vista l'obertura de nou termini de sol·licituds per a les categories que són objecte de la present correcció, de conformitat amb la base 4 de la Resolució de 14 de febrer de 2024, de la directora general de Personal, per la qual es convoca el concurs de trasllats, es valoraran els mèrits obtinguts fins al dia de la publicació de la convocatòria en el Diari Oficial de la Generalitat Valenciana.  
Contra la present resolució es podrà interposar recurs contenciós administratiu davant el jutjat contenciós administratiu de la ciutat de València, en el termini de dos mesos, comptats a partir de l'endemà de la publicació, de conformitat amb el que es disposa en l'article 112.3 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que s'utilitze qualsevol altre recurs que s'estime convenient.  
  
València, 6 de març de 2024.- La directora general de Personal: María Amparo Pinazo Gamir.